Islandske Aron Edvardsson er fortid i Aalborg Håndbold. Den 26-årige målmand skifter til 2. Bundesligaen i Tyskland.

Aalborg Håndbolds 26-årige islandske målmand, Aron Edvardsson, skifter med omgående virkning til SG BBM Bietigheim i 2. Bundesliga i Tyskland. Det skriver den nordjyske klub i en pressemeddelelse. Direktør i Aalborg Håndbold, Jan Larsen,  ønsker Aron Edvardsson held og lykke i Tyskland. - Aron har fået muligheden for at komme til Bietigheim her og nu, og det ønskede vi ikke at stå i vejen for. Målmand Søren Westphals genoptræning går så godt, at vi forventer ham klar igen når starter anden halvdel af sæsonen efter EM,  siger direktør Jan Larsen. Aron Edvardsson er lige nu med det islandske landshold til EM i Polen og udtaler i pressemeddelelsen. - Jeg har været glad for at være i Aalborg Håndbold – ikke mindst med den fantastiske opbakning på hjemmebanen i Jutlander Bank Arena.  Det er en god mulighed for mig at komme til Bietigheim, så det er den rigtige løsning for begge parter, siger Aron Edvardsson. Aalborg Håndbold har nu kun to målmænd at råde over i truppen - Andreas Palicka og Søren Westphal, der snart er tilbage efter en korsbåndsskade.